Qayınana (teleserial, 2011)

Məzmun 
Filmdə qayınana gəlin münasibətləri əks etdirilir. Həmçinin onların yaxın qohumlarının və qonşularının başına gələn məzəli əhvalatlar da serialın süjet xəttini təşkil edir.

Filmdə əsas süjet xətti aktrisa Sənubər İsgəndərlinin canlandırdığı Afət xanım (qayınana) və onun ailəsidir. Afət xanımın gəlinləri ilə bəzən mübahisələri olsa da o çox mehriban, gözəl, qayğıkeş qadındır. Afət xanımı hər kəs sevir. Onun iki oğlu var: Kamil və Cəmil. Kamil turizm şirkətinin müdiridir. Mədəni insan, qayğıkeş atadır. Eyni zamanda anasına hörmət edir. Cəmil kafe işlədir (bir zamanlar Afət xanımın kafesini). Cəmil mehriban, bir qədər də zarafatcıl və dalaşqandır. Afət xanımın bir qızı da var. Rəna… Rəna çox gözəl və mehriban qızdır. Gülərüz insandır. Həkimdir. Anasını çox sevir. Afət xanımın hər iki oğlu Kamil və Cəmil evlidir. Kamilin həyat yoldaşı — Nigar, Cəmilin isə Sevdadır. Nigar zəhmətkeş qadındır. Afət xanımın bəzən ona acıqlanmasına baxmayaraq cavab qaytarmır. Evdardır. Nigar və Kamilin İlqar adında bir oğlu da var. Digər bir obraz olan Sevda gözəl və mədəni qızdır. İşgüzardır. Həkimdir. Bir vaxtlar Rənanın müəllimi olub. Cəmillə yeni evlənib. Afət xanımın Püstə adında qayınanası var. Qayınananın qayınanası. Püstə nənə ilə Afət xanım tez-tez mübahisə edirlər. Amma ikisi də bir-birini çox istəyir. Püstə nənə evin ağbirçəyidir. Kənan Yusifovun canlandırdığı Polad (Potu) Rənaya aşiqdir. Onun dostu Lazım (Elvin Ağayev) Afət xanımın qardaşı qızı Sədaqəti sevir. Kamilin iş yoldaşları Pərvin bəy və Pərvin xanım uzun sürən eşq macərasından sonra yeni ailə qurublar. Həmçinin ofisdə Alov və Səlim kimi komik obrazlar da var. Polad meyvə satır və onun qonşuları Simuzər ilə İntiqam cütlüyü heç yola getmir. Cəmilin kafesində işçi Daşdəmir də Rənaya aşiqdir, amma Rəna onu sevmir. Dünyamalı və Gülmalı da kafedə işləyirlər. Sevdanın iş yoldaşı Qoşqar daim Afət xanımın ailəsinə qarışsa da heç kim ona məhəl qoymur.

"Qayınana" serialında Afət xanım və onun ailəsində mənfi obraz yoxdur. Ümumiyyətlə, film bir qədər komikdir. Amma bu heç də serialın səviyyəsini azaltmır. "Qayınana" komediya deyil, serialdır.

 Film haqqında 
 Filmin musiqisini bəstəkar Vüqar Camalzadə bəstəkar Tofiq Quliyevin rejissor Hüseyn Seyidzadənin "Qayınana"" filminə yazdığı musiqilərdən bəhrələnərək yazmışdır.
 Titrlərdə filmin adı "Qaynana" kimi gedir. Qrammatik cəhətdən "Qayınana" daha doğrudur. Lakin uzun müddət dillərdə bu kəlmə "ı" hərfi olmadan tələffüz edildiyindən ədəbiyyatımıza alternativ bir variant kimi daxil olmuşdur.

 Filmin heyəti 

 Filmin üzərində işləyənlər 
 Rejissor: Rüfət Şahbazov
 Aktyorlarla iş üzrə rejissor: Sənubər İsgəndərli
 Prodüser: Səbuhi Yusibli
 Baş ssenarist: Valeh Əhmədov
 Ssenari müəllifləri: Kənan Yusifov, Səbuhi Bayramov, Elvin Ağayev, Könül Mayılova, Azər Səlimli, Failə Nəbiyeva, Könül İsayeva
 Montaj rejissorları: Səbuhi Sadiqov, İslam Əliyev
 Köməkçi rejissor: Vüsal Məmmədov
 Dekorasiya üzrə quruluşçu rəssam: Xuraman Azəri
 Quruluşçu rəssam: Elnarə Qədirova
 Quruluşçu operator: Həmid Bağırov
 Operatorlar: Sahib Qurbanov, Bahadır Mehdiyev, Həmid Bağırov
 Kran operatoru: Bəxtiyar Abbasov
 Səs rejissoru: Elnur Yaquboğlu
 Geyim üzrə menecer: Nailə Əliyeva
 İnzibatçı: Azər Rzayev
 Rejissor assistenti: İlqar Abbasov
 Studiya rəhbəri: Ziya Məmmədov
 Bəstəkar: Vüqar Camalzadə
 Sözlər: Sevinc Şirin
 İfaçılar: Aysel İbrahimova, Ayaz Qasımov
 Musiqiçilər: Teymur Süleymanoğlu, Aydın Yəhyayev
 Qrim üzrə rəssamlar: Ülviyyə Əliyeva, Cəmilə Məmmədova

 Aktyorlar 
 Sənubər İsgəndərli — Afət xanımİsgəndərli, S. Nəsibə Zeynalovanın "Qaynana" möhürü: [Əməkdar artist Sənubər İsgəndərli ilə yeni çəkilən eyni adlı serial haqqında söhbət] //Həftə içi.- 2012.- 19 yanvar.- S. 8.
 Elnur Kərimov — KamilKərimov, E. "6-nın yerinə 9 desəm, aləm qarışar": [Gənc Tamaşaçılar Teatrının aktyoru, "Qaynana" serialından Kamil rolunun ifaçısı kimi tanınan Elnur Kərimovla müsahibə] /müsahibəni apardı Rəis Xəyalə //Kaspi.- 2012.- 1 noyabr.- S.11.
 Qorxmaz Əlilicanzadə — Ələsgər
 Tünzalə Əliyeva — Güleyşə
 Səbuhi Bayramov — Pərvin
 Şəlalə Quliyeva — Pərvin
 Naidə Orucova — Simuzər
 Elvin Ağayev — Lazım
 Tunay Əliyeva — Sevda
 Qoşqar Mövlazadə — Qoşqar
 Elnur Hüseynov — Daşdəmir
 Ədalət Əbdülqasımov — İntiqam
 Zülfüqar Hüseynli — İlqar
 Xanım Qafarova — Püstə nənə
 Vüsal Mustafayev — Cəmil
 Şəhla Əliqızı — Nigar
 Kənan Yusifov — Polad
 Asya Atakişiyeva — Rəna
 Sabir Məmmədov — Mayıl

 Baş sponsor 
 Azercell

 İstinadlar 

 Həmçinin bax 

 Bacanaqlar

 Xarici keçidlər 
Filmi izlə (1–24-cü seriyalar)
Filmi izlə (25–100-cü seriyalar) 
Filmi izlə (101–155-ci seriyalar) 

Kateqoriya:2011-ci ilin filmləri
Kateqoriya:2011-ci ilin Azərbaycan teleserialları
Kateqoriya:2011-ci ilin komediya filmləri